./data/phi1351/phi005/phi1351.phi005.perseus-lat1.xml
Cornelius Tacitus
ille eludens respondit adfuturum ubi praetor qui de veneficiis quaereret reo atque accusatoribus diem prodixisset  interim Domitius Laodiciam urbem Syriae adpulsus, cum hiberna sextae legionis peteret, quod eam maxime novis consiliis idoneam rebatur, a Pacuvio legato praevenitur  id Sentius Pisoni per litteras aperit monetque ne castra corruptoribus, ne provinciam bello temptet  quosque Germanici memores aut inimicis eius adversos cognoverat, contrahit, magnitudinem imperatoris identidem ingerens et rem publicam armis peti; ducitque validam manum et proelio paratam